משרד החינוך
המזכירות הפדגוגית
אגף רוח וחברה
הפיקוח על הוראת מדעי החברה
יחידת השכלה כללית במדעי החברה
 הצעה בתחום הפסיכולוגיה  לתשע"ה
1. מבוא:
      א. 1.  הצגת הרציונל של התכנית

      הפסיכולוגיה חוקרת התנהגויות של בני האדם, וכל אחד מאתנו חשוף להתנהגויות אלה. לכן, לא ניתן להימנע מתהליכים של פרשנות וניתוח  התנהגות אנושית ע"י כל אחד ללא כל תלות בהכשרתו, ובהשכלתו הרשמית, או בשפה בה הוא משתמש. כתוצאה מכך, הדימוי הרווח של פסיכולוגיה מתבסס על קשרים אסוציאטיביים  או אינטואיטיביים שנוצרו על בסיס רסיסי מידע תקשורתי, תפיסות עממיות, והשימוש המרובה והבלתי מדויק שכל כך מקובל היום במונחים פסיכולוגיים.  
      תכנית זו מכוונת להרחיב את אופקיו של התלמיד ולהפגיש אותו עם תחום דעת חדש  שלא התנסה בו עד כה,  באופן שיאפשר לו לגבש התרשמות  יותר מדויקת וריאלית על תחום הדעת .  בנוסף, הנושאים המוצעים  ביחידה זו, נובעים ישירות  ממאפיינים וממשימות של גיל ההתבגרות. באופן זה מאפשרת התכנית  הפניה ופיתוח של מודעות, והמשגה של תופעות ותהליכים המתרחשים ממילא. 
     הנושאים המוצעים ובעקר ההתנסויות , מכוונים לשני  צירים המשתלבים האחד עם השני:
· מהפרט אל ועל עצמו
התלמידים יתנסו ויחוו באופן מבוקר ומובנה מצבים המאפשרים להם לבחון את המקורות עליהם מתבססות התפיסות ואת הדימויים שלהם על עצמם.
· מהפרט אל ועל החברה
התלמידים יתנסו ויחוו באופן מבוקר ודידקטי מצבים המאפשרים להם לזהות את הגורמים המשפיעים על גיבוש רשמים ותפיסות של הזולת, וההשלכות שיש לתהליך זה על עמדותיהם והתנהגותם הבין אישית.
      א. 2. מטרות על 
1. פיתוח מודעות  למורכבות ההתנהגות האנושית, ולמבנים אישיותיים המשפיעים על התנהגותנו כמו דימוי עצמי ומסוגלות עצמית.
2. יישום ערכים של קבלה, כבוד, וסובלנות לאחר באמצעות ניתוח תגובות למצבים מגוונים
3. פיתוח הבנה ומודעות לעובדה שאופן תפיסתנו את עצמנו ואת האחר הוא בחירה שאינה תמיד מושכלת,  בדפוס אחר מני כמה אפשריים.

     א. 3.  העקרונות הפדגוגיים של התכנית 
       התכנית בנויה על העקרונות הבאים:
1. פיתוח סקרנות ביחס למורכבות ההתנהגות האנושית הגלויה והסמויה.
2. למידה חווייתית מתוך התנסות  המובילה להמשגה משמעותית
3. למידה אינדוקטיבית ודדוקטיבית
4. הרחבת השימוש בפדגוגיה דיגיטלית
     ב. מפרט התכנים והנושאים
      ב. 1. מטרות כלליות ואופרטיביות להוראת הנושאים
1. תיאור, הסבר, והשפעה של מבני אישיות מרכזיים על בחירותינו להתמודד עם אתגרים

2. טיפוח לומד אוטונומי באמצעות ניסוח שאלות המובילות לחקר

3. הקנייה של מושגי יסוד והכרות ראשונית עם תחום הדעת
4. פיתוח מעורבות אישית ובין אישית  במה? ברמה הקוגניטיבית, הרגשית, וההתנהגותית.
5. תרגול ויישום של חשיבה רפלקטיבית
6. פיתוח מודעות לרבדים השונים של ההתנהגות האנושית 
הצעה ליחידת השכלה בסיסית בפסיכולוגיה תשע"ה מפרט התכנית המוצעים והקצאת שעות
	נושא ראשי
	נושא/ים משני/ם
	שאלה מרכזית
	מטרות
	מסקנה עיקרית
	שעות הוראה ותרגול

	מבוא – הגדרת תחום הדעת, ענפיו המרכזיים, ומקומו באשכול של מדעי החברה
	הגדרת הפסיכולוגיה
מטרות הפסיכולוגיה
תחומי המחקר והמרכזיים בפסיכולוגיה
קשרי הגומלין שבין הפסיכולוגיה לבין תחומי דעת נוספים במדעי החברה
	1. מהי פסיכולוגיה?  
2. ממתי קיימת הפסיכולוגיה כתחום דעת מדעי מוכר ועצמאי?
3. מהן התופעות בהן עוסקת הפסיכולוגיה, ואיך התייחסו אליהן בעבר בהשוואה להווה?
	1. התלמיד יבין שהפסיכולוגיה היא תחום עתיק יומין אבל השיטות לאיסוף המידע, אופני הפרשנות, והיישום בהווה מסתמכים על שיטות המוגדרות כמדעיות ולא על ישויות וכוחות על אנושיים כבעבר.
2. התלמיד יבנה תמונה כוללת של הקטגוריות המרכזיות וענפי המשנה העיקריים .
	הפסיכולוגיה כמקצוע מדע מודרני, קיימת מאז היות החברה האנושית ניסה האדם להבין ולפרש את ההתנהגות האנושית. בעבר הרחוק ייחסו תופעות להשפעה של כוחות על-אנושיים ונתנו הסברים המבוססים יותר על אמונה ופחות על בדיקה אובייקטיבית ואמפירית. הפסיכולוגיה היא גם שפה מקצועית בה לכל מונח ישנה משמעות מחייבת.

	תפיסת העצמי , גיבוש הדימוי העצמי, והמקורות המשפיעים על תפיסות אלה בתהליך עיבוד המידע
	סכמה עצמית
דימוי עצמי
דימוי רצוי
דימוי מצוי
מרכיבים:
דימוי אישי, משפחתי, חברתי, גופני, ומוסרי
הסביבה כמראה המספקת לנו רמזים ומסרים  באמצעות תגובות ומשובים להתנהגותנו, מסגרת להשוואה , ואפשרות לראות את עצמנו מנקודת מבטם של האחרים
	1. כיצד נוצרת ומתגבשת התמונה שיש לנו אודות עצמנו? 
2. מהם הגורמים/המקורות המשפיעים על התגבשות תמונה זו?
3. מהו הקשר בין התפיסות שיש לנו על עצמנו לבין ההתנהגות בפועל?
4. האם הדימוי העצמי הוא סטטי או דינמי?
	1. התלמיד יהיה מודע לקיומה של תמונה תודעתית שיש לכל אחד אודות עצמו, ומהותה.
2. התלמידים יבחינו בין ממדים שונים/מרכיבים שונים של הדימוי העצמי לפי תחומי חיים שונים וימשגו אותם. 
3. התלמידים יבחינו בין המצוי לרצוי כפי שהם משתקפים בדימוי הריאלי והאידיאלי, ולפערים שביניהם.
4. התלמידים ילמדו להבחין בין דימוי עצמי לבין הערכה  עצמית.
5. התלמידים יכירו גורמים שונים העשויים להשפיע על העצמי שלהם.
6. התלמידים יסיקו שתמונת העצמי היא דינמית ונתונה להתפתחות/להשתנות לאורך החיים.
	התמונה שיש לנו אודות עצמנו בהווה ובעתיד היא תמונה דינמית אשר מושפעת מגורמים סביבתיים ועשויה להשתנות/להתפתח  בהתאם למצבי חיים  בתקופות שונות.
תמונה זו אינה בהכרח  מייצגת אמת אבסולוטית אלא תפיסות של היחיד ופרשנויות שלו את מצבו בהשוואה לזה של אחרים. 

	מסוגלות עצמית וערך עצמי
	מסוגלות עצמית

רמת מסוגלות עצמית

עוררות רגשית

התנסות בביצוע משימות

השוואה חברתית לאחרים בסביבה

שכנוע מילולי

ערך עצמי/הערכה עצמית


	. מהי מסוגלות עצמית?

2. כיצד נוצרת האמונה שלנו בדבר המסוגלות העצמית שלנו?

3. כיצד משפיעה תחושת המסוגלות העצמית של התנהגותנו בפועל?

4. מהם המקורות/הגורמים העשויים להשפיע על רמת המסוגלות שלנו?

5. האם וכיצד ניתן לשפר את תחושת המסוגלות העצמית של האדם?

6. מהו ערך עצמי? מה בינו לבין המסוגלות העצמית?

7. איך משפיע הערך העצמי על התנהגותנו?

8. מהם המקורות העשויים להגביר או להפחית את תחושת הערך העצמי?


	. התלמיד יפתח מודעות והבנה באשר לקיומם של מרכיבי אישיות אשר משפיעים ומכוונים את דפוסי ההתנהגות היומיומיים, ומתבטאים בהרגשה סובייקטיבית של מסוגלות, יכולות, הערכה שהפרט מייחס לעצמו.

2. התלמיד  יבחין בין המושגים מסוגלות עצמית וערך עצמי, כחלק מהמרכיבים של  תפיסתו המתגבשת את עצמו ומן הדימוי העצמי שלו.

3. התלמיד יכיר את הגורמים הפנימיים, ההתנהגותיים, והסביבתיים אשר עשויים להשפיע במישרין או בעקיפין על תפיסותיו את עצמו ועל היכולות שהוא מייחס לעצמו.
	מסוגלות עצמית היא תחושה/אמונה פנימית שנוצרת אצל היחיד בדבר ביכולות שלו להתמודד בהצלחה ולבצע משימות ואתגרים חדשים.

תחושה פנימית זו נוצרת ומתהווה על בסיס האופן שבו אנחנו מפרשים ונותנים משמעות לאירועים וליחסי גומלין שיש לנו עם אחרים.

ערך עצמי גם הוא מרכיב מבני אשר מייצג את עוצמת ההערכה שאנו מייחסים לתכונות ולמאפיינים של עצמנו.

גם ערך עצמי וגם מסוגלות משפיעים ומשליכים על האופן בו אנו בוחרים להתמודד או להימנע מהתמודדות עם משימות ומאלות אישיותיות וחברתיות.

	תפיסתנו את האחרים והפרשנות הניתנת להתנהגותם בתהליך עיבוד המידע החברתי.
	סכמות של אחרים
תפקודים קוגניטיביים: 
סינון גירויים, עיקר וטפל, השוואה,
הסקה
ייחוס סיבתיות 
טעויות ייחוס
תפיסת האחר והדומה:
תפיסת האחר והשונה:
 קטגוריזציה, אתנוצנטריות, סטריאוטיפיות,
דעות קדומות 
גזענות
	1. כיצד נוצרת ומתגבשת התמונה שיש לנו אודות אנשים אחרים ?
2. מהם הגורמים/המקורות המשפיעים על היווצרות תמונה זו?
3. מהן ההשלכות של התרשמויות בין אישיות על התנהגותנו הבין אישית?
4. באיזו מידה אנו יכולים להיות בטוחים במסקנות/בעמדות/בתפיסות שגיבשנו ביחס לאחר?
5. מהן ההשלכות של תפיסות בלתי מדויקות על יחסים בין אישיים?

	1. התלמידים ימשגו כמה תפקודים קוגניטיביים המשתתפים בתהליך עיבוד המידע
2. התלמידים יישמו מושגים על חוויות והתנסויות יזומות בכיתה המיועדות להמחשה של תופעות בין אישיות.
3. התלמידים יכירו את תהליך הייחוס ויפתחו מודעות להסתברות הגבוהה יחסית לטעות בתהליך זה.
4. התלמידים יקשרו ויישמו את המושגים שנלמדו לבין מערכות יחסים המוכרים להם מהחיים.
5. התלמידים ינתחו טקסטים ספרותיים וקולנועיים ובהם מגוון של תהליכי ייחוס.
	התמונה שיש לנו אודות האחרים  היא לרוב כוללנית ומתבססת על התרשמויות ועל מידע חלקי אשר אינו מייצג את בפנים השונים של התנהגות האדם.
תמונה זו עשויה לנבוע גם מהקשים ומהיסקים אשר בחלקם מוטעים, ולהנחות אותנו לתפיסות מוטעות של האחר.
לתפיסות מוטעות ומכלילות של האחר ישנן תוצאות והשלכות על ההתייחסות החברתית אליו.

